Exqrch/javanese-Komodo-pixelgpt huggingface dataset:
Uwur-uwur duwé sistem reprodhuksi kang unik yaiku uwur-uwur lanang bakal ngetokaké sperma lan uwur-uwur wadon bakal ngetokaké sel telur, sawisé iku sel telur bakal dibuahi sperma lan bakal urip dadi organisme anyar
Uwur-uwur duwé racun kang bisa nggawe mati
Saben tentakel duwé kurang luwih 500.000 harpun sindasites kang dhapuré kaya dom kang bisa disuntikaké ing mungsuhé
Uwur-uwur uga tau nganggu salah sijiné pembangkit listrik tenaga nuklir kang ana ing Sekotlan, Inggris
Tumpukan uwur-uwur kang ana ing saubengé PLTN nyumpeli saluran-saluran kang ana ing PLTN.
Pasisir Bandengan Pasisir Bandengan Jepara ingkang luwih dipunkenal kanthi nama Pasisir Tirta Samodra inggih punika salah satunggalipun objek unggulan ing Jepara, sapanunggale Pasisir Kartini
Pasisir ingkang gadhah let 8 Km lèr saking pusat alun- alun kitha Jepara punika misuwur amargi toyanipun ingkang taksih bening, pasir pethak, lan rimbun pohon pandan ing pesisiripun
Ing lokasi punika saged lenggah lan nikmati sesawangan
Sanèsipun punika, papan punika cocog kanggé kagiyatan remaja, kémah, main volley pasisir, sepédah santai, utawi kagiyatan- kagiyatan ingkang sarupi
Pasisir Bandengan dumunung ing Désa Bandengan, Kacamatan Kota Jepara, Kabupatèn Jepara, Provinsi Jawa Tengah
Lelampahan saking Semarang, pengunjung saged nitih bus jurusan Semarang- Jepara
Dumugi ing Terminal Bus Jepara, dipunlajengaken nganggé angkot jurusan Pasisir Bandengan
Ing Pasisir Bandengan gadhah sarana lan prasarana ingkang cekap lengkap inggih punika: shelter, kapal wisata, langgar, toilet saha papan padusan umum, mini market, motel/griya penginapan, griya dhahar(ingkang nyajiake masakan khas Pasisir Bandengan tuladha: Kerang Rebus, Rajungan, ikan bakar, pindhang srani, lan sapanunggalipun
sapunika, pasisir bandengan sampun gadhah fasilitas ingkang langkung kathah
antawisipun: speedboat, bananaboat, cano, sepur-sepuran, papan kanggé dolanan (ayunan, jungkitan) lan sapanunggalanipun.
Won Bin Won Bin (#ALIH) dhèwèké iku aktor lan model saka Koréa Kidul, Dhèwèké anak bontot saka limang anak
Bapaké mbiyèn nyambut gawé ning tambang lan ibuné ning sawah
Kaya-kaya bocah liya kang manggon ning gunung, Won Bin akèh dolanan ning gunung lan ning kali lan nembé bali manèh ning ngomah nganti sore karo klambi kang glopotan
Won Bin kondhang dadi bocah kang menengan lan isinan
Nganti saiki dhèwèké tetep menengan lan isinan
Won Bin duwé bakat ning babagan ulah raga, dhèwèké tau meluni Taekwondo nganti sabuk ireng
Nanging ning masa enomé, dhèwèké ganti maring babagan mekanik lan otomotif padha karo karemenané ning babagan balapan motor
Ora namung iku, dhèwèké tau sekolah uga ning sekolah mekanik kanggo nyinaoni mekanik mobil lan ndandani mobil
Kariré ning donya hiburan diwiwiti nalika sasi November 1995, dhèwèké kapilih dadi aktor anyar ning filem TV kabel
Nalika iku dhèwèké esih nglakoni semester paling akir ning SMA
nanging, amarga kelas akting kang dilakoni nalika mbintangi TV kabel, dhèwèké olih peran ning filem-filem drama serial
Debuté dimulai ning taun 1997 mbintangi drama kang judhulé PROPOSE dilanjutaké karo judhul READY GO! ning taun 1998
Sawisé iku dhèwèké mandhek akting lan ngelanjutaké sekolah ning dai Paekche Institute of the Arts
Sawisé lulus dhèwèké bali manèh ning donya hiburan, lan mbintangi filem serial kang judhulé KWANGKI
Nanging, jenengé nembé dipertimbangaké nalika dhèwèké main ning filem KKOJI lan AUTUMN FAIRY TALE ning taun 2000
ning taun 2002, Won Bin dadi aktor Koréa kapisanan kang mbintangi produksi gabungan Koréa lan Jepang kang kondhang, FRIENDS
Ning taun 2005, kariré kesandung kawajiban kanggo meluni Wajib Militer Koréa
Amarga wajib militèr iki, Won Bin kudu meluni terapi nganti setaun amarga lelarané
Won Bin dadi duta UNICEF ning Koréa nalika tanggal 6 September 2007, lan njalanaké program-program kanggo UNICEF
Tau 2008, dhèwèké bali manèh mbintangi MOTHER, Film iki ditandingaké ning Cannes Film Festival 2009, lan Won Bin olih kahormatan kanggo lumaku ning ndhuwuré karpet merah
Ning taun 2010, dhèwèké ngeerilis kang judhulé THIS MAN
Ning taun 2010, Won Bin dinobataké dadi aktor paling apik
Dhèwèké bisa ngungguli bintang-bintang pesaingé lan ngeraih posisi kaping pisanan
Awit taun 2001 Won Bin wis meluni akting kanggo lima filem sukses ya iku GUNS AND TALK, TAEGUKGI, MY BROTHER, MOTHER lan MR.
Film-filem mau, rata-rata ditonton déning 4.860.000 penonton lan ngeraih kauntungan rata-rata watara $34.3 USD
Film Won Bin kang judhulé TAEGUKGI uga ngeraih 11.8 yuta penonton, MR
ditontong nganti 6.2 yuta penonton
Film-filem kang tau dibintangi Won Bin: TV Drama
Serial TV kang tau dibintangi Won Bin: PANGHARGAAN lan NOMINASI
Wang Leehom Alexander Wang Lee Kheng Hon, lair tanggal (1976--) 17, 1976 (umur #ALIH ) dhèwèké iku penyanyi, Wang Lee Hom tau Dhominasi Kamenangan ning Beijing Pop Music Awards
Dhèwèké mèlu kumpul karo para penyanyi lan musisi pop kondhang ning China ning National Olympic Center kanggo ngerayakaké panghargaan taunan ning Beijing Pop Music
Acara musik mau dianggep acara ajang nominasi gedhé dhéwé ning China, kang bisa dadi ngubah apa kang ana ning indhustri musik China
Taun 2010, musisi Wang Lee Hom kang ndhominasi panghargaan ning ajang "Beijing Pop Musik"
Dhèwèké bisa nggawa patang piala panghargaan
Ning babagan musik Rock, Wang Feng kang olih telu piala panghargaan
Wang Lee Hom uga bisa menangaké Most Popular Male Singer ning Taiwan lan ning Hong Kong, uga olih panghargaan "Best Composer of the Year" ning Taiwan lan ning Hong Kong, kanggo tetembangan "Sun in the Rain", "Artist of the Year" lan Producer of the Year ning nagara Taiwan lan Hong Kong
Taun 2010, Wang Lee Hom nganakaké temu panggemar lan sesi tapak asma ning Ximending, Taipei
Acara mau salah sijining agendha kanggo promo albumé
Dhèwèké kang dikancani karo penyanyi lan aktris Vivian Hsu
Ning acara mau, Wang Lee Hom dihadiahi telepon kang dhapuré "high heel" kang dituku Vivian ning Tokyo warna abang
Arepané Vivian, supaya Wang Lee Hom bisa luwih perhatian karo kauripan asmarané.
Misu Misu (미수;米水) ya iku ombenan tradhisional kas Koréa kang digawé saka glepung wiji-wijinan
Misu minangka ombenan mangsa panas kang disajekake kanggo ngilangake rasa ngelak amarga hawa panas
Saliyané iku misu uga dadi penambah ènergi lan nutrisi instan kanggo wong kang kelangan ènergi akèh utawa ora duwé nepsu mangan
Ing resep masakan Cina kuna, panganan iki diarani "qiu" utawa tepung kang digoreng
Ing catatan resep masakan pura Dinasti Joseon, misu diarani glepung gandum kang dimasak ("gu")
Gu duwé rasa kang énak lan gampang dipangan nalika lelungan adoh
Misu racaké digawé saka bahan beras ketan utawa bahan liyae kaya ta gandum utawa tuwuhan jali (yeolmu) utawa bahan-bahan gandum, ketan, kedelai ireng lan wiji wijen ireng dicampurake kanggo nambahi gizi
Bahan-bahan mau dudeplok lan glepunge dicampuri banyu ing sawijining mangkuk banjur diudhek
Kanggo nambahi rasa legi, bisa ditambahi gula.
Miyeokguk Miyeokguk utawa sup miyeok (미역국) ya iku sup kas Koréa kang digawé saka miyeok (rumput laut coklat;Undaria pinnatifida)
Sup miyeok digawé saka godhokan kaldu balung sapi lan diwènèhi kecap
Miyeok Koréa kang diasilake saka laut duwé kuwalitas apik lan biyaane dipangan nalika garing
Tradisine wong Koréa mènèhi sup rumput laut marang ibu kang lagi nglairaké amarga dipercaya miyeok ngandhut bahan kang bisa nambah kandhutan asi
Saliyané iku tradisi mangan sup miyeok uga ditindakake nalika ulang taun
Biyèn bapak mertua kang ngenteni putune lair bakal tuku miyeok kang paling apik ing pasar
Wujud miyeok kang dawa lan amba ya iku kang paling digoleki
Sawisé tuku dhèwèké bakal gawa bali miyeok mau kanthi dipikul ing geger nganggo tali dami supaya ora remuk
Tali dami dipercaya bisa nangkal gangguan arwah jahat
Saliyané iku, yèn miyeok mau tugel calon ibu bakal kesusahan nglairaké anaké.
Muk Muk ya iku jinis masakan Koréa kang digawé saka pati kacang-kacangan lan wiji-wijinan
Pati diekstrakseake saka pirang-pirang jinis palawija kaya ta kacang tanah, gandum buckwheat lan jagung kang digodhog ngandti dadi kenthel lan pulen kaya ta gelatin
Sawisé mateng, ekstrak pati bakal dadi kenyal, transparan lan alus
Muk duwé tekstur kang luwih alus tinimbang tahu mula kudu ati-ati nalika nyiapake
Yèn arep dikonsumsi, muk dikethoki pesagi tipis-tipis banjur dibumboni kecap, bumbu utawa saus
Jinis muk kang disuguhake béda-béda tumrap mangsane, ing antarané cheongpomuk, dotorimuk, memilmuk lan tangpyeongchae.
Mi celor Mi Celor yaiku panganan khas saka Palembang lan Jambi
Tembung mi celor dijupuk saka basa Palembang kang tegesé mi kang dijarangi (basa Indonésia:"diseduh")
Cara masakke mi mung dijarangi, ora digodhog supaya mi tetep "kenyal" lan ora benyek
Mi celor uga nganggo duduh kang digawé saka kaldu urang lan iwak kang diwenehi bumbu bawang, santen, lan gandum
Duduh mau dikenthelake nganggo kanji supaya bisa nyemek-nyemek
Duduh mi celor warnane oranye semu abang
Kanggo njangkepi mi celor yaiku rajangan wortel, tauge, lan endhog bèbèk kang digodhog lan diiris separo
Mi celor ing Jambi bisa ditemoni ing kawasan panganan ing jalan Sultan Agung Jambi.
Mi celor kang dikenal déning para plancong iki pancen rada unik
Duduh santen mi Celor Jambi wernane semu abang lan rada kenthel padha karo duduh sate Padang nalika disuguhake
Sing mbedakake manèh yaiku urang galah kang dianggo ngganepi suguhan mi celor iki dijupuk langsung saka kali Batang Hari Jambi
Mi celor padatan dipangan karo krupuk iwak patin utawa urang.
Ibnu Qayyim Al-Jauziyyah Abu Abdullah Syamsuddin Muhammad bin Abu Bakar bin Ayyoub bin Sa’ad al-Zar’i al-Dimasyqi al-Hanbali utawa luwih kondhange Ibnu Qayyim al-Jauziyah ya iku sawijining tokoh intelèktual kang vokal, cetha panjelasané, jembar ilmuné sajeroning hukum Islam (fiqih), tapsir, hadits, ngèlmu `piranti (nahwu), lan ngèlmu ushul fiqih
Dhèwèké uga tau dadi ketua Madrasah al Jauziyyah lan suwi dadi staf guru ing Madrasah Shadriyyah
Dhèwèké munggah kaji ping pirang-pirang lan netep ing kutha Mekah
Masarakat Mekah akèh kang ngandakake kekhusyu`ane dhèwèké sajeroning ngibadah marang Gusti Allah
Dhèwèké asring thawaf kang ora mungkin bisa dilakokake déning kakehan wong
Jeneng jangkepe ya iku Abu Abdullah Syamsuddin Muhammad bin Abu Bakar bin Ayyoub bin Sa’ad al-Zar’i al-Dimasyqi al-Hanbali
Dhèwèké lair tanggal 7 Safar 691 H (4 Fèbruari 1292 M) ing dhusun Izra ing Hauran, cedhak kutha Damaskus (Syria)
Ibnu Qayyim Al-Jauziyyah (diaksés tanggal 13 Agustus 2011) Nasab
Nasabe saka pihak bapak ya iku Syamsuddin Abu 'Abdillah Muhammad bin Abubakar bin Ayyub bin Su'ad bin Hariz az-Zar'i ad-Dimasyqi, lan dikenal kanthi sebutan Ibnul Qoyyim
Ibnu Qayyim al-Jauziyyah duwé keahlian ing pirang-pirang babagan ngèlmu
Dhèwèké dikenal ahli sajeroning babagan tapsir Al-Qur’an, hadits, ngèlmu kalam, fiqih lan usul fiqih, nanging uga ahli ing babagan astronomi, kimia, psikologi, lan filsafat
Nanging amarga karyané akèh banget, banjur dhèwèké luwih diakoni dadi ‘ahli lelara ati’ lan ngèlmu hadits-fiqih
Umur 16 taun Ibn Qayyim sinau marang Ibnu Taimiyah, lan dadi muride kang paling cerdas
Amarga kacerdasane mula dhèwèké bisa nerusaké pamikir-pemikirane gurune
Sakloyane dadi muride Ibn Taimiyyah, dhèwèké uga naté dadi murid sawijining ulama terkanela jamapunika ya iku Zain ad-Dîn Ibrâhîm ibn Muhammad asy-Syairazî
Guru pisanané ya iku bapaké dhéwé, ya iku Abu Bakar, kang mulang ushuluddin (studi dhasar-dhasar agama)
Dhèwèké uga sinau marang Shihaab al-’Abir, Taqiyyuddin Sulaiman, Safiyyuddin al-Hindi, Ismail bin Muhammad al-Harrani lan liyané
Nanging guru kang paling kaloka ya iku Syaikhul-lslam Ibnu Taimiyah (661-728 H / 1263-1328 M)
Ibnu Qayyim ngancani lan sinau saka Ibnu Taimiyah suwéné enem taun, tekan grune sedo sajeroning kunjara amarga fitnah wong-wong kang ora seneng marang pemahamane
Dhèwèké uga nyinaoni tasawuf
Babagan iki kang mbedakake karo Ibnu Taimiyah kang madzhab Hambali
Miturut Ibnu Katsir, salah sawijining muride, Ibnu Qayyim seneng ngibadah lan dhèwèké disenengi masarakat
Miturut peneliti Islam Dr
Iwadullah Jad Hijazi, karya Ibnu Qayyim sajeroning ngèlmu kawruh lan agama jumlahe ana 66
Sajeroning babagan tapsir, Ibnu Qayyim nulis Kitab al’Tibyan fi Iqsam Al’Qur’an, Tapsir al-Muuawwizatayn, lan Tapsir Surah al-Fatihah kang ana ing sajeroning kitab Madarijus Salikin
Sajeroning babagan hadits, Ibnu Qayyim nulis Tahdhib al-Siman karyané Abu Dawud, al-Wabilal Sayyab min al-Kalam al-Tayyib lan liyané.
Sajeroning fiqh lan ushul fiqh dhèwèké nyumbang karya kitab Ilam al-Muwaqqi’in ‘an Rabb al-’Alarum, al-Fawa’id li Ibn Qayyim, al-Turuq al-Hukmiyyah fi al-Siyysah al-Shar’iyyah, lan liyané
Sajeroning babagan tasawuf (tazkiyatun nafs), dhèwèké nulis Madarij al-Salikin, Rawdah al-Muhibbin wa Nuzhah al-Mushtaqin, Kitab al-Ruh, Hadi al-Arwah ila Bilad al-Afrah, Miftah dar al-Sa’adah, lan liya-liyané
Dhèwèké uga nulis kitab sajeroning babagan ngèlmu kalam, filsafat, lan sajarah
Guru-gurune Ibnu Qayyim ang antarané ya iku Ibn Abd al Daim, Isa al Mutha`im, al Qadhi Taqy al Din ibn Sulaiman, Ibn Al Syaraazy, al Syahab al Naabalasy al `Abir, Isma`il ibn Maktum, Fatimah binti Jauhar lan liya-liyané
Dhèwèké sinau basa Arab marang Ibn al Fath lan al Majd al Tunisy
Mergru ngèlmu ushul fikih marang al Shafy al Hindy
Nyinaoni ngèlmu fiqih marang al Majd al Haraany al taqy al Din ibn Taimiyyah
Murid-muride ing antarané ya iku al Hafidz Zain al Din Abd al Rahman ibn Rajab kang ngarang kitab Thabaqat al hanabilah, Syams al Din Muhammad ibn Abd al Qadir al Nabalasy kang nulis kitab Mukhtashar Thabaqat al hanabilah li Abi Ya`la, Ibn Katsir kang nulis kitab al Bidayah wa al Nihayah, ibn Abd al Hadi lan liyané
Ibnu Qayyim duwé prinsip, manawa urip ing donya iki mung ujian lan cobaan saka Allah Ta’ala
Meturute, ujian kanggo manungsa iku dhasaré anugerah Allah, amarga kanthi lan anugerah iku Allah Ta’ala ngetokaké tresnane
Amarga sikape kang kritis, pamaréntah menjarakake Ibnu Qayyim karo gurune, Ibnu Taimiyah
Dhèwèké uga dihina lan diarak mubeng sarta didera kanthi cambuk ing dhuwur onta
Sawisé gurune sedo, nembé Ibnu Qayyim ditokake
Sanajan wis ditokake, nanging dhèwèké kerep kritis lan nyekel kenceng marang ijtihad sarta ngadohi taqlid
Dhèwèké njupuk istinbath hukum saka Al-Quran, Sunat Nabawiyah, lan fatwa-fatwa shahih para sahabat
Mula akèh tokoh kang dadi muride, kaya ta Syarafuddin Abdullah lan Ibrahim, uga Ibnu Katsir ad-Dimasyqi lan Ibnu Rajab al-Hambali al-Baghdadi
Ibnu Qayyim Al-Jauziyyah sedo nalika umur 60 taun, ing wengi 13 Rajab 751 H (23 September 1350), lan dimakamke ing sacedhake makame bapake ing Pemakaman Al-Bab as-Saghir (Damaskus)
Dhèwèké disalati ing Masjid Jami` al Umawy banjur dislati ing Masjid Jami` Jarrah.
Muséum Seni Kansong Museum Seni Kansong ya iku sawijining musiyum kang dumunung ing sisih lor kutha Seoul, Koréa Kidul
Museum iki dibangun déning kolektor barang antik bebarengan karo Chun Hyung-pil lan nyimpen pirang-pirang koleksi barang-barang bersejarah Koréa
Akeh-akèhé tilas sajarah mau saka kolektor barang antik Jepang lan wong asing
Museum iki nyimpen 11 Harta Nasional Koréa Kidul, ing antarané: Ana patang tinggalan sajarah kang dijaga déning pamaréntah kuhaa Seoul minangka aset budaya, ing anatarane ya iku sawijining pagoda watu tiga tingkat (aset nomer 28), stupa watu wujud octagonal (nomer 29), patung Buda Maitreya lungguh (aset nomer 30), lan patung Buda Vairocana (nomer 31).
Otak-otak Otak-otak yaiku panganan saka Indonésia, Malaysia, lan Singapura kang digawé saka iwak (padatan iwak tengiri utawa bandeng) kang dibumboni lan dibungkus godhong gedhang
Diarani polo-polo jalaran wujudé alus lan lunyu kaya déné utek manungsa
Otak-polo ana kang digawé saka iwak tengiri, nanging uga ana kang digawé saka iwak bandheng
Otak-polo tengiri digawé saka iwak tengiri kang wis dialusake, santen, pati, unclang, putihan endhog, uyah, bawang, mrica, lan "penyedap rasa"
Kabèh mau dibungkus nganggo godhong gedhang, banjur dibakar kaya déné mbakar saté
Béda saka polo-polo tengiri, polo-polo bandheng digawé saka iwak bandheng
Cara nggawéné diwiwiti saka misahaké iwak bandheng saka kulit lan daginge sarta eri
Sawisé dipisah, daging bandeng diuleg utawa dialusake lan dicampur karo bumbu kaya déné lombok rawit abang, brambang, bawang, unclang, lan laos
Adonan daging lan bumbu kang wis dicampur mau dilebokaké manèh ing kulit bandeng banjur dibakar nganggo godhong gedhang
Otak-polo bisa didadekaké lawuh nalika mangan sega, nanging uga bisa dianggo gadhon
Otak-polo kanggo gadhon dipangan nganggo sambel kacang, bisa dicocol utawa disawuraké ing ndhuwur piring
Resep masak otak-otak Vidéo masak otak-otak
Demeter Demeter (Grikenlan: Δημήτηρ, "Dēmētēr", Ana ing mitologi Yunani, dimungkinaké duwé teges "ibu bumi" kang minangka dèwi tetanèn lan kasuburan
Demeter iku kang ngendhalèkaké panèn, kasuburan lemah, mangsa (dilambangaké nganggo Horai), lan gandum
Demeter iku putri saka Kronos lan Rhea
Sawisé lair, Demeter lan sadulur-seduluré dipangan karo Kronos, kang wedi yèn siji dina tahtané digulingaké déning anaké
Demeter dislametaké déning Zeus lan kadhangkala karan uga dadi salah siji saka déwa Olimpus kang nganthèni Hades amarga Hades luwih kerep ana ing donya ngisor
Demeter ya iku dèwi kang ngajaraké manungsa nenandur kang ndadèkaké manungsa banjur lunga saka cara ajag lan ngracik
Rambut Demeter nglambangake bulir-bulir gandum kang dadi simbole
Demeter uga digambarake nganggo "polos", makutha kang wujudé bunder
Demeter duwé anak kang jenenge Persefone kang dadi jathukramane Hades
Konon, kisah Persefone iki minangka asal mula anané papat mangsa
Nalika Persefone urip bareng karo Hades, Demeter nelangsa lan bumi banjur ngalami mangsa atis
Ewadéné nalika Persefone urip bareng Demeter, Demeter ngrasa bungah lan nalika iku banjur ana mangsa semi
Demeter lan Persefoen minangka figur utama ana ing golongan pamujan rahasia, Misteri Eleusis
Ana ing kabudayan Romawi, Demeter dikenal karo jeneng Ceres"
Dimungkinaké jeneng Ceres iki dadi inspirasi kanggo siji mèrk bahan panganan lapis coklat kang kerep dipigunakaké kanggo nglapisi roti
Bahan panganan mau digawé saka coklat kang dhapuré kaya wulir pari.